CELEX: 32012D0243(01)
Language: lv
Date: 2012-03-08 00:00:00
Title: 2012/243/ES: Padomes Lēmums ( 2012. gada 8. marts ) par to, lai noslēgtu Sadarbības memorandu starp Eiropas Savienību un Starptautisko Civilās aviācijas organizāciju, ar ko paredz sistēmu ciešākai sadarbībai, un par attiecīgas procesuālās kārtības noteikšanu

8.5.2012   
            
            
               LV
            
            
               Eiropas Savienības Oficiālais Vēstnesis
            
            
               L 121/16
            
         PADOMES LĒMUMS
   (2012. gada 8. marts)
   par to, lai noslēgtu Sadarbības memorandu starp Eiropas Savienību un Starptautisko Civilās aviācijas organizāciju, ar ko paredz sistēmu ciešākai sadarbībai, un par attiecīgas procesuālās kārtības noteikšanu
   (2012/243/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 100. panta 2. punktu saistībā ar 218. panta 6. punkta a) apakšpunktu, 218. panta 7. punktu un 218. panta 8. punkta pirmo daļu,
   ņemot vērā Eiropas Komisijas priekšlikumu,
   ņemot vērā Eiropas Parlamenta piekrišanu,
   tā kā:
   
               (1)
            
            
               Komisija saskaņā ar pilnvarojumu, ko Padome pieņēma 2009. gada 17. decembrī, pilnvarojot Komisiju uzsākt sarunas, ir risinājusi sarunas par Sadarbības memorandu starp Eiropas Savienību un Starptautisko Civilās aviācijas organizāciju, ar ko paredz sistēmu ciešākai sadarbībai (“sadarbības memorands”).
            
         
               (2)
            
            
               Sadarbības memorandu Savienības vārdā parakstīja 2011. gada 4. maijā, un tas tiek provizoriski piemērots no minētās dienas, ņemot vērā tā iespējamo noslēgšanu vēlāk.
            
         
               (3)
            
            
               Sadarbības memorands būtu jānoslēdz Savienības vārdā.
            
         
               (4)
            
            
               Ir jāparedz procesuālā kārtība Savienības dalībai Apvienotajā komitejā, kas izveidota ar sadarbības memorandu, strīdu risināšanai, memoranda papildu pielikumu pieņemšanai, kā arī grozījumu izdarīšanai memoranda pielikumos,
            
         IR PIEŅĒMUSI ŠO LĒMUMU.
   1. pants
   Ar šo Savienības vārdā tiek apstiprināts Sadarbības memorands starp Eiropas Savienību un Starptautisko Civilās aviācijas organizāciju, ar ko paredz sistēmu ciešākai sadarbībai (1).
   2. pants
   Ar šo Padomes priekšsēdētājs tiek pilnvarots norīkot personu vai personas, kas tiesīgas sniegt sadarbības memoranda 9.2. punktā paredzēto paziņojumu.
   3. pants
   Padome nosaka to, kāda nostāja Savienībai jāieņem Apvienotajā komitejā, ko izveido atbilstīgi sadarbības memoranda 7.1. punktam (“Apvienotā komiteja”), attiecībā uz jaunu memoranda pielikumu un tā grozījumu pieņemšanu, kā noteikts memoranda 7.3. punkta c) apakšpunktā.
   4. pants
   1.   Komisija, apspriedusies ar Padomes ieceltu īpašo komiteju un pilnībā ņemot vērā tās viedokli, nosaka to, kāda nostāja Apvienotajā komitejā Savienībai jāieņem attiecībā uz lēmumiem, kas minēti sadarbības memoranda 7.3. punkta a), b) un c) apakšpunktā, attiecībā uz darbības kārtību, un lēmumiem, kas minēti sadarbības memoranda 7.3. punktā.
   2.   Komisija, apspriedusies ar 1. punktā minēto īpašo komiteju, var veikt visas attiecīgās darbības saskaņā ar sadarbības memoranda 4. un 5. pantu.
   3.   Apvienotajā komitejā Savienību pārstāv Komisija, kurai palīdz dalībvalstu pārstāvji.
   4.   Komisija pārstāv Savienību apspriedēs saskaņā ar sadarbības memoranda 8. pantu.
   5. pants
   Šis lēmums stājas spēkā tā pieņemšanas dienā.
   
      Briselē, 2012. gada 8. martā
      
         
            Padomes vārdā –
         
            priekšsēdētājs
         
         M. BØDSKOV
      
   
   
      (1)  Sadarbības memorands ir publicēts OV L 232, 9.9.2011., 2. lpp. kopā ar lēmumu par parakstīšanu.